**Daugavpils pilsētas domes 2021.gada 14.janvara saistošo noteikumu Nr.1 “Grozījumi Daugavpils pilsētas domes 2017.gada 8.jūnija saistošajos noteikumos Nr.21 “Daugavpils pilsētas pašvaldības sociālie pakalpojumi”” paskaidrojuma raksts**

|  |  |
| --- | --- |
| Paskaidrojuma raksta sadaļas | Norādāmā informācija |
| 1. Projekta nepieciešamības pamatojums | Ar 01.01.2021. stājās spēkā grozījumi [Sociālo pakalpojumu un sociālās palīdzības likumā](https://likumi.lv/ta/id/68488-socialo-pakalpojumu-un-socialas-palidzibas-likums) (turpmāk- likums), 1.panta 40.punktā paredzot, ka mājsaimniecība ir vairākas personas, kuras dzīvo vienā mājoklī un kopīgi sedz izdevumus, vai viena persona, kura saimnieko atsevišķi, kā arī trūcīgas vai maznodrošinātas mājsaimniecības statusu piešķir, izvērtējot mājsaimniecības (nevis ģimenes) materiālos resursus. Līdz ar to noteikumu tekstā vārdi “ģimene (persona)” tiek aizstāti ar vārdu “mājsaimniecība”.Likuma 9.panta 3.1daļa paredz, ja personai objektīvu apstākļu dēļ nav deklarētās dzīvesvietas, pašvaldība, kuras administratīvajā teritorijā persona ir izvēlējusies dzīves vietu, izvērtē personas materiālo situāciju un, ja nepieciešams, piešķir vienreizēju materiālu palīdzību, kā arī informē par to pašvaldību, kurā ir bijusi pēdējā personas deklarētā dzīvesvieta. Pašvaldība, kuras administratīvajā teritorijā ir bijusi pēdējā personas deklarētā dzīvesvieta, vai pašvaldība, kuras administratīvajā teritorijā persona ir izvēlējusies dzīves vietu, ja personas pēdējo deklarēto dzīvesvietu nav iespējams noteikt, izvērtē iespēju sniegt personai psihosociālu palīdzību vai piešķirt atbilstošus sociālās palīdzības pabalstus. Līdz ar to papildināts noteikumu 3.punkts.Noteikumu 10.punkts grozīts, atvieglojot iedzīvotājiem administratīvo slogu sociālā taksometra pakalpojuma saņemšanai.Sakarā ar grozījumiem likumā, 20.1. un 20.2.apakšpunkti tiek izteikti jaunā redakcijā.Precizēta 42.punkta redakcija, nosakot, ka Dienas aprūpes centrā uzņem pilngadīgas personas ar garīga rakstura traucējumiem, kurām ir noteikta invaliditāte, un precizēta 84.punkta redakcija, nosakot, ka specializētās darbnīcas pakalpojums nodrošina prasmes veicinošas aktivitātes un speciālistu atbalstu pilngadīgām personām ar funkcionāliem traucējumiem. |
| 2. Īss projekta satura izklāsts | Grozījumi paredz:* aizstāt noteikumu tekstā vārdus “ģimene (persona)” ar vārdu “mājsaimniecība”;
* papildināt 3. un 84.punktu;
* precizēt 10.punktu;
* izteikt 20.1., 20.2. un 42.punktu jaunā redakcijā.
 |
| 3.Informācija par plānoto projekta ietekmi uz pašvaldības budžetu | Nav attiecināms. |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | Nav attiecināms. |
| 5. Informācija par administratīvajām procedūrām | Netiek mainītas. |
| 6. Informācija par konsultācijām ar privātpersonām | Nav attiecināms. |

Domes priekšsēdētājs  I.Prelatovs

### **Dokuments ir parakstīts ar drošu elektronisko parakstu un satur laika zīmogu**